El Centre Mario Monreal acull la Fira de l'Ocupació Sagunt 2018
24 de setembre 2018

![](/media/e5fi1ppy/38_c_img_0599_03.jpg)  

Este dilluns, 24 de setembre, ha tingut lloc la fira de l'ocupació a Sagunt, que s'ha desenvolupat en el Centre Cultural Mario Monreal. Es tracta d'una activitat que organitza la Càmera de València, en col·laboració amb l'Ajuntament de Sagunt i la Diputació de València.

  

L'esdeveniment, que ha iniciat a les 9 hores i que finalitzarà a les 14.30 hores, ha constat de dues ponències, una taula redona i sis tallers pràctics impartits per experts en formació i ocupació. A més, els participants han pogut deixar els seus curriculums per a entrevistar-se amb les empreses assistents. En total s'han preparat més de 600 entrevistes que s'han desenvolupat al llarg del matí i que continuaran a la vesprada.

  

Així mateix, abans de començar les activitats organitzades s'ha realitzat un acte institucional que ha comptat amb l'assistència de l'alcalde del municipi, Quico Fernández, el president de la Cambra de comerç de València, José Vicente Morata i el vicepresident tercer de la Diputació de València i diputat de l'Àrea de Cooperació Municipal, Emili Altur. A més del regidor de Promoció Econòmica, Miguel Chover, que ha participat en la taula redona.

  

El president de la Cambra de comerç de València ha pres la paraula per a explicar que estan bolcats a “**ajudar a les persones**” perquè milloren en l'àmbit laboral. I ha indicat que a l'hora de cercar treball hi ha una sèrie d'habilitats que es poden posar en pràctica per a aconseguir un lloc. I eixe és l'objectiu de la trobada i dels ponents proporcionar “**eines**” que ajuden en la cerca d'ocupació. “**Van a haver-hi més de 700 entrevistes avui. És un moment en el qual les coses estan funcionant; per tant, cal aprofitar la situació, doncs si perseverem, el lloc de treball apareixerà**”.

  

Per la seua banda Quico Fernández ha manifestat que “**les persones necessiten un nivell d'autonomia personal que passa, en primer lloc, per tenir ocupació**”. I ha assenyalat que hi ha hagut un canvi econòmic i que ara es poden cercar fórmules per a superar els efectes de la crisi, per açò, indica que “**tots els esforços s'han de bolcar a crear ocupació. Les coses no vénen del cel, de l'atzar, s'ha d'estar treballant; aprofitar les oportunitat**s”.

![](/media/bwhhcjfh/38_c_img_0597-copia_02.jpg)  

L'alcalde ha explicat que després de la visita a Crown Packaging, empresa dedicada a la fabricació de llandes que s'està instal·lant en Parc Sagunt I, els responsables ho van felicitar “**perquè els havia sorprés gratament el nivell de formació que té la gent de la nostra comarca**”. Per açò, incidix que “**hi ha bones oportunitats, però no tenim la preparació adequada**”, ha afirmat Fernández, que ha continuat manifestant que cal treballar en els recursos humans perquè si les persones no estan ben formades “**es perden moltíssimes oportunitats**”.  

  

L'objectiu principal d'esta activitat ha sigut activar i impulsar l'ocupació entre els veïns i les empreses de les poblacions participants i per a açò, s'ha treballat amb els diferents col·lectius proporcionant-los les eines i recursos necessaris per a afrontar amb més energies i possibilitats d'èxit la seua cerca d'un treball que s'ajuste a les seues capacitats.

![](/media/ns5n44g0/38_c_img_0580_01.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-centre-mario-monreal-acull-la-fira-de-l-ocupacio-sagunt-2018/ "Facebook")
*   [](http://twitter.com/share?url=https://aytosagunto.es/va/actualitat/el-centre-mario-monreal-acull-la-fira-de-l-ocupacio-sagunt-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-mario-monreal-acull-la-fira-de-l-ocupacio-sagunt-2018/ "Linked In")
*   [](mailto:?body=https://aytosagunto.es/va/actualitat/el-centre-mario-monreal-acull-la-fira-de-l-ocupacio-sagunt-2018/)